SAMเทขายNPAทำเลดีพันล้าน
SAM นัดชิงเค้กก้อนใหญ่รับปีหนู ปล่อยทรัพย์ใจกลางกรุงฯ ออกประมูล 7 กุมภา นี้ บวกโปรดีๆ ฉลองครบรอบยิ่งใหญ่ “SAM 20 ปี ฟรีค่าโอน 1%”
16 ม.ค. 2563

SAM นัดชิงเค้กก้อนใหญ่รับปีหนู ปล่อยทรัพย์ใจกลางกรุงฯ ออกประมูล 7 กุมภา นี้ บวกโปรดีๆ ฉลองครบรอบยิ่งใหญ่ “SAM 20 ปี ฟรีค่าโอน 1%”
นายนิยต มาศะวิสุทธิ์ กรรมการผู้จัดการ บริษัท บริหารสินทรัพย์สุขุมวิท จำกัด (บสส.) หรือ SAM เปิดเผยว่า SAM คัดทรัพย์ NPA ทำเลสวย มูลค่ารวมทั้งสิ้นกว่า 1 พันล้านบาท ออกประมูลต้อนรับปี 2563 ในวันศุกร์ที่ 7 กุมภาพันธ์ 2563 ตั้งแต่เวลา 9.00-12.00 น. ณ ห้องกรุงเทพ 1-4 ชั้น M โรงแรมเซ็นทาราแกรนด์ แอท เซ็นทรัลพลาซา ลาดพร้าว กรุงเทพฯ
ตัวอย่างทรัพย์ทำเลดีน่าลงทุน อาทิ ตึกแถวพร้อมที่ดิน เนื้อที่ 2 งานเศษ ถนนพิษณุโลก ใกล้แยกสี่เสาเทเวศน์ เขตดุสิต ใจกลางกรุงเทพฯ ราคาขั้นต่ำ 49 ล้านบาท ที่ดินเปล่า เนื้อที่ 10 ไร่เศษ ซอยเทียนทะเล 19 ถนนบางขุนเทียน-ชายทะเล เขตบางขุนเทียน กรุงเทพฯ ใกล้ถนนวงแหวนอุตสาหกรรม และถนนพระราม 2 ราคาขั้นต่ำ 62.19 ล้านบาท คฤหาสน์หรู เนื้อที่ 3 งานเศษ ในโครงการพฤกษ์ภิรมย์ รีเจ้นท์ ติดถนนพระรามที่ 2 เขตบางขุนเทียน กรุงเทพฯ ราคาขั้นต่ำ 33.29 ล้านบาท ที่ดินเปล่า เนื้อที่เกือบ 37 ไร่ ถนนวิธาน อ.เมือง จ.สมุทรสงคราม การคมนาคมสะดวก ใกล้โฮมโปร และบิ๊กซี สมุทรสงคราม ราคาขั้นต่ำ 39 ล้านบาท
นอกจากนี้ SAM จะประกาศประมูลขายทรัพย์ NPA ที่มีราคาไม่เกิน 20 ล้านบาท บนเว็บไซต์เพิ่มเติมอีกหลายร้อยรายการ โดยผู้สนใจสามารถดูรายละเอียดในเว็บไซต์ได้ในวันที่ 22 มกราคมนี้ ตัวอย่างทรัพย์ที่น่าสนใจ อาทิ ที่ดินเปล่า เนื้อที่ 135 ตร.ว. ย่านสุทธิสาร หลังธนาคารออมสิน สำนักงานใหญ่ ใกล้ BTS สถานีสะพานควาย
เพื่อเป็นการฉลองในวาระที่ SAM ครบรอบ 20 ปี ซื้อทรัพย์วันนี้รับโปรโมชั่นดีๆ “SAM 20 ปี ฟรีค่าโอน 1%” สำหรับทรัพย์ทุกรายการที่มีราคาไม่เกิน 20 ล้านบาท หมดเขต 31 มีนาคมนี้เท่านั้น สำหรับผู้สนใจเข้าประมูลสามารถลงทะเบียนได้ตั้งแต่วันนี้ ถึง 6 กุมภาพันธ์ 2563 ที่สำนักงานใหญ่ของ SAM อาคาร ซัน ทาวเวอร์ส บี ชั้น 24 ถนนวิภาวดีรังสิต ใกล้ 5 แยกลาดพร้าว หรือที่สำนักงานสาขาทั้ง 4 แห่ง ได้แก่ เชียงใหม่ ขอนแก่น พิษณุโลก และสุราษฎร์ธานี สอบถามเพิ่มเติมได้ที่ Call Center 02-686-1888 หรือดูรายละเอียดทรัพย์สินได้ที่เว็บไซต์ www.sam.or.th แอปพลิเคชัน SAM NPA ทั้งระบบ Android และ IOS รวมทั้งอีกหลากหลายช่องทางบนออนไลน์ โดยแอด ID Line @Samline หรือ สานฝันต่อยอดสินทรัพย์กับ SAM บน Facebook Fanpage หรือ SAM NPA Channel บน YouTube และ @SAM_NPA บน Twitter เพื่อติดตามข้อมูลข่าวสารดีๆ จาก SAM